Lanartea

Bertsoak Lekeition
2022-09-10 20:00 - 21:30 (Europe/Madrid) | Lekeitioko Gaztetxea
Friki saioa
Denbora makina bertsoz. Bertsolariak: Iruri Altzerreka, Xabat Galletebeitia, Joar Garate eta Joanes Illarregi.

'Eresia. Lurra arin bekizu, ama'
2022-09-10 21:30 - 22:30 | Bil Etxea (Baigorri)
Antzerkia
Udalbiltzaren Geuretik Sortuak bekari esker gauzatu du Oier Zuñigak Eresia proiektua, Eneko Gil dantzaria eta Belen Cruz aktorea oholtzakide dituela.
Dolua arintzeko asmoz, arte praktiken bidez, nahi bezain besteko dispositiboak aktibatzeko aldarria da obra. Halako egoeretan bizitakoaren errepresentazioa baino, dolua osatzeko ibilbidea esperientzia multifuntzionaletan garatzeko praktika izan nahi du. Galdu dugun senideak utzitako hutsunea berrosatzeko, errituek bete dezaketen lekuari so eginez, hauek berrasmatu eta era askotara bizitzeko gonbita da.

Bertsoak Aramaion
2022-09-10 22:00 - 2022-09-11 00:30 | Ibabe (Aramaio)
Bertso afaria
Bertsolariak: Sebastian Lizaso eta Iñaki Murua.

Su Ta Gar
2022-09-10 23:00 - 2022-09-11 00:30 | Sarako Plaza
Kontzertua
30 urte baino gehiago dira Su Ta Gar talde aitzindaria zuzenekoak ematen hasi zela. Euskal Herrian heavya euskalduntzea lortu zuen taldea da Eibarrekoa. Diskografia oparoa batu du taldeak, eta oholtzan indartsu ageri da egun ere.

Bertsoak Donostian
2022-09-10 23:00 - 2022-09-11 00:30 | Trinitate Plaza (Donostia)
Bertso jaialdia
Bertsolariak: Uxue Alberdi, Andoni Egaña, Oihana Iguaran, Maialen Lujanbio, Aitor Mendiluze eta Iker Zubeldia. Gai-jartzailea: Saroi Jaureg.

Bananas
2022-09-10 23:00 - 2022-09-11 02:30 | Sanagustin kulturgunea (Azpeitia)
Kontzertua
Donostian sortua da Bananas hardcore eta post-hardcore taldea. Bi lan eman ditu argitara 2018an sortu zenetik. Azkena, iazko Garun ta Eztarri. Viva Belgrado talde andaluziarra lagun izango du gaurko kontzertuan.

Skakeitan + Trikizio
2022-09-10 23:00 - 2022-09-11 02:30 | Karrantzako Plaza
Kontzertua
2010 urtean Donostian sorturiko taldea da Skakeitan. Ska eta rock doinuen artean eman zituzten lehen musika pausoak, eta diskoz disko garatzen joan da taldearen musika norabidea. Hamarkada batean estudioko sei lan grabatu ditu bandak. Azkena, Eman ez genuen kontzertua (2021). Urte hasieran taldearen bidea etengo zutela adierazi zuten bertako kideek, eta egun despedida biran murgildua daude. Bira horren barruan arituko dira gaur, trikizio taldearekin batera.

Kristonak + Kilimak
2022-09-10 23:00 - 2022-09-11 03:00 | Euskalherria Enparantza (Legazpi)
Kontzertua
Eskean Kristo taldeko kideek izena aldatuta sortu duten proiektu berria da Kristonak. Rock&rolla egiten dute, eta bi single argitaratu dituzte aurten: Argizagiak argitzen dizu eta Bizirik gaude!
Kilimak taldeak, berriz, runba doinuak dakartza. Euskal Herriko Runba diskoan sei kantu bildu dituzte, eta zuzeneko emanaldiak zenbait kantu ezagunen moldaketekin osatzen dituzte.

Zetak + Koiu
2022-09-10 23:30 - 2022-09-11 03:00 | Ardanza Lehendakaria Parkea (Galdakao)
Kontzertua
Pello Reparaz Vendetta taldeko kide ohiaren proiektu elektronikoa da Zetak. Koiu, berriz, Galdakaon sortutako punk-rock proposamen bat da.

ETS
2022-09-11 00:00 - 03:00 | Benta (Hondarribia)
Kontzertua
En Tol Sarmiento (E.T.S.) taldea Ekoran (Arabar Errioxa) sortu zen, 2005ean. Ska-rock musika jorratzen dute, punk-rock doinuekin tartekatuz. 2019an aurkeztu zuten beren oain arteko azken lan luzea: Aukera Berriak. Kulto Kultibo hip-hop taldea ere arituko da oholtza gainean.

La Rekba + Rukula
2022-09-11 00:30 - 04:00 | Intxaurrondo Zaharreko Txosnagunea (Donostia)
Kontzertua
Txorroskillo taldearen errautsetatik sortu zen La Rekba taldea, 2019 urte amaieran. Lau kantuko binilo bat argitaratu zuen iaz, La Rekba izenburupean. Musikalki, punk rock, post punk eta punk iluna jorratzen du bandak.
Rukula, berriz, rock instrumentala oinarri duen doinu koktelera dantzagarri eta eroa da. 2014 urtean sortuak, Lasarte-Oriako rock taldeak bi disko luze eman ditu orain artean: Rukula (2016) eta Hazi Beltzak (2018).

Bertsoak Zigoitian
2022-09-11 12:00 - 13:00 | Mairuelegorretako kobazuloa (Zigoitia)
Plaza librea
Bertsolariak: Irati Anda eta Ekaitz Samaniego.

'Naturaren Sekretua'
2022-09-11 13:00 - 14:30 | Murua (Zigoitia)
Diziplina arteko ikuskizuna

Gorbeiako basoan arte garaikidea eta natura uztartzen dituen esperientzia da Naturaren Sekretua. Arte eszenikoak, musika, dantza eta eskultura arloko esku-hartzeak paisaiarekin elkarrizketan. Kultur zaletasuna dibertsifikatu, zabaldu eta leial bihurtzeko ikerketatik sortu du Panta Rhei Antzerkiak ikuskizuna.
18:00etan bigarren pase bat egingo dute.

Bertsoak Berrizen
2022-09-11 13:15 - 14:30 | Berrizko Kultur Etxea
Bertso saioa
Frankismoaren biktimen oroitza ekitaldian, bertsotan arituko dira: Saioa Alkaiza, Irune Basagoiti, Nerea Ibarzabal eta Araitz Katarain. Gai-jartzaileak: Miren Amuriza eta Idoia Barcelo.

Dena
2022-09-11 14:00 - 17:30 | Iparragirre Rock Elkartea (Gernika-Lumo)
Kontzertua
Duela bi urte eman zuen lehen diskoa argitara Dena taldeak: Ezer ez sentitzeko. Aurten eman dute bigarren lan luzea: Zure mugadun hutsune. Gaurkoan, Viva Belgrado talde andaluziarrarekin partekatuko du oholtza.

'Antso Azkarra edo Miramamolinen esmeralda'
2022-09-11 19:00 - 20:30 | Santana Plaza (Iruñea)
Antzerkia
Antton Lukuk 1997an idatzi Antso Azkarra edo Mitamamolinen esmeralda obra. Peio Berteretxek zuzendu du obra, Makeako antzerki taldeko hamabost aktoreren laguntzaz. XIII. menderainoko jauzia egin dezan ikusleak. Edo ez. Botere istorioak, euskal lurraldea, gizartea eta kultura nola marketinaren mende erori diren erakusten du, eta nola salduak izan diren urteak pasatu ahala. Nafarroako erresumaren konkista garai hartan baziren halakoak, eta Antsoren pertsonaia euskal gizartea ere izan daiteke.

Bertsoak Alkizan
2022-09-11 19:00 - 20:30 | Alkizako eliza
Bertso saioa
Bertsolariak: Amets Arzallus, Oihana Iguaran, Sebastian Lizaso, Maialen Lujanbio, Aitor Mendiluze eta Iker Zubeldia. Gai-jartzailea: Amaia Agirre.

'eRRe. Aldarri bat bertsoz'
2022-09-11 19:30 - 20:30 | Oiartzungo Udal Aretoa
Diziplina arteko emanaldia
Haizea Arana, Oihana Arana, Aner Euzkitze eta Leire Vargas gazteek ondutako ikuskizuna da eRRe. Aldarri bat bertsoz, bertsolaritza abiapuntu eta marko gisa hartuz antzerkiarekin, narrazioarekin, poesiarekin eta musikarekin uztartua. Dikotomien logikan arakatzeko saioa da ikuskizuna, gizartea antolatzen duten dualismoak abiapuntu hartuta, genero ikuspegia ardatz: LGTB+ kolektiboak arauaren baitan hartzen duen lekua, gazte izatearekin lotutako zapalkuntzak, botere harremanak… Lankuk ekoitzi du eta Edurne Azkaratek zuzendu.

Bertsoak Elorrion
2022-09-11 19:30 - 21:00 | Casa Jara jauregia (Elorrio)
Bertso saioa
Bertsolariak: Saioa Alkaiza, Nerea Ibarzabal, Unai Iturriaga eta Gorka Pagonabarraga. Gai-jartzailea: Ainhoa Urien.

'Bost Teilatu'
2022-09-11 20:00 - 21:20
Zinema
Bost teilaturen azpian jazotako bost istorio labur. Nork bere etxean Krak egin duten Ane eta Mirenen dolua (Amancay Gaztañagak eta Erika Olaizolak zuzendua); Ekaitz gazteak eta Inaxio edadetuak baserrian bizi duten katarsiak emandako Arnasa (Raul Barrerasek); Michellek jaioterrira itzultzean deskubrituko dituen Hitzak eta bere nortasunaren inguruko galderak (Josu Martinezek); paketea dagokion teilatupera eramateko Erlojupekoa lehiatzen duen mezularia (Leire Egañak); eta, azkenik, Muga inguruan bere buruaren babesteko ihesi doan Kamaru gazte afrikarra (Eñaut Castagnetek).
Geuretik Sortuak ekimenaren barruan sortutako filma da hau.

Anari
2022-09-11 20:00 - 21:30 | Malekoia (Erandio)
Kontzertua
Anari Alberdi. 1995 urtean hasi zuen musika bidea Azkoitian, eta, geroztik, ez da agertotitik jeitsi. Urte hauetan guztietan iraupen luzeko bost disko eta zenbait kantu pilatu ditu bidean. Estudioko azken emaitza bi kantuz osaturiko Orain entzungo duzun hau… disko txikia da.

Bertsoak Galdakaon
2022-09-11 20:00 - 21:30 | Kurtzeko Plazako karpa (Galdakao)
Bertso saioa
Bertsolariak: Uxue Alberdi, Sustrai Colina, Igor Elortza eta Jone Uria Albizuri. Gai-jartzailea: Arkaitz Estiballes.

'Eta orain zer?'
2022-09-11 22:00 - 23:00 | Atabal Aretoa (Miarritze)
Dantza
Soka-dantza antzinako errituala da, unibertsala, herrialde eta kolektibo askoren kultura tradizionalean maiz agertzen dena; tokian tokikoa bezain unibertsala. Gizartearen kohesioaren eta komunitate bereko kide ezberdinen arteko errespetu eta ulermenaren ikurra da. Jon Maya Sein koreografoak sinbologia honetan sakontzea proposatzen du, gaur egungo gizartearen balioetan txertatzeko. Transbertsalitatea, kultur aniztasuna, eta espazioen demokratizazioa izango dira bidaia honetako gaietako batzuk, bizikidetzaren bidez eta adierazpenen eta jatorri koreografikoen aniztasunaren bidez.
Alain Maya, Aritz Lopez, Junaid Jemal Sendi, Helena Wilhelmsson, Ibon Huarte, Izar Aizpuru, Leire Otamendi, Nerea Vesga, Sua Enparantza eta Urko Mitxelena arituko dira dantzari, Maitaldiaren barruan, Pascal Gaigneren musika eta Ximun Fuchsen dramaturgia jarraituz.

'Bonba bat naiz'
2022-09-11 23:00 - 2022-09-12 00:00 | Elbarrena (Zizurkil)
Antzerkia
Gozoa Etxezarretak zoriontasuna aurkitzen du chantillyzko bonbak egiten, eta mundua aldatu nahi luke bere bonbekin. Intujai Teatroren proposamen honetan, Bea Larrañaga da protagonista.

'Ipuina engainua da'
2022-09-12 12:00 - 13:00 | Mandas dukearen aretoan (Donostiako Udal Liburutegia)
Liburu aurkezpena

Iban Zalduaren ipuin-bilduma berriak bi berezitasun ditu aurrekoaren aldean: bilduma potoloagoa dela eta aldi berean ipuin gutxiago dituela (hamazazpi). Gaiak, berriz, askotarikoak, Zalduaren unibertsoa osatzen dutenak gehienbat: bikote-arazoak, adulterioak, guraso eta seme-alaben arteko gorabeherak, kontu fantastiko zenbait, zientzia-fikzio apur bat, sare sozialetako jardueraren parodia, gizarte-kritika, pop musikaren mundua, eta baita metaliteratura ere, ipuinari berari buruzko teoriak barne.

'Bar Gloria'
2022-09-13 12:00 - 13:00 | Donostiako Udal Liburutegiko Mandasko Dukearen aretoa
Liburu aurkezpena

Egunaren zurrunbiloa noiz apalduko daude Ana, Rakel eta Migel, patxaran gozotan hirurei eusten dien sarea ehuntzen segitzeko. Mundu bat kabitzen da Gloria tabernako azuleju gorri eta gainazal koipetsuen artean, eta denboraren ate ezberdinetatik sartuko da irakurlea bertara Nerea Ibarzabal Salegiren estreinako nobelan. Jendea da haren zimendu, eta konplizitate uneek, isildutako bortxa-markek, lanordu konpartituek zein elkarrizketa tarteka mutuek epeldu bezala erreko dituzte habe horiek, beste batzuk eraikitzeko, akaso.

'Oh-Pera'
2022-09-13 18:00 - 19:00 | Majori Plaza (Ordizia)
Zirkua
Mundua, oinarrizko piezaz osaturik dago, eta gurea, unibertso ezberdinak sortzeko gaitasuna duten Kutxez beterik dago!!! … Kutxa horiei esker, ezinezkoa den guztia egia bihurtu daiteken mundu magiko batera bidaiatzeko aukera izango dugu. Emozio, arrisku, aukera eta ilusioz beteriko unibertso batera. Txosko Zirkusen proposamena honetan, Aritza Rodriguezen zuzendaritzapean arituko dira Ariñe Azkue eta Oskar Paez, malabarismo, akrobazia eta oreka ikuskizuna eskaintzen.

'Kuikui'
2022-09-14 18:00 - 19:30 | Ororbiako frontoia (Oltza)
Antzerkia
Pirritx, Porrotx eta Marimotots pailazoen azken ikuskizuna da Kuikui, eta hizkuntza gutxituen aldeko mezua dauka. Sinopsia: Tider Afrikatik Baionara iritsi nahian dabil, baina Txilipitok debekatu egiten dio. Gauez hegan egiten duen Ontzak lagunduta bere helburua lortzen saiatuko da Tider. Ilargi baserritarra eta Margarita Oiloa ere ezagutuko ditu. Margaritak arrautza berezia errun du, koloretakoa. Eta jaioko da txitakolorea, Kuikui, munduari kolorea eta adorea emango diona.

Bertsoak Saran
2022-09-14 19:00 - 20:00 | Sarako Plaza
Bertso saioa
“Balkoitik balkoira” arituko dira: Haira Aizpurua Ibargarai, Amets Arzallus eta Oier Urreizti bertsolariak. Gai-jartzailea: Julene Etxeberri.

Bertsoak Errenterian
2022-09-15 12:00 - 13:30 | Foruen Plaza Errenteria)
Bertso saio marraztua
Atlantikaldia festibalaren barruan, bertsotan arituko dira: Andoni Egaña eta Alaia Martin. Ondoan izango dituzte Unai Gaztelumendi Arandia marrazkilaria eta Gari Otamendi musikaria.
